open-index/open-wikipedia-markdown huggingface dataset:
Bakhtiarere

**Bakhtiarere** (persisk: بختیاری) er en iransk lurisk stamme. De snakker *bakhtiari*, en sørvestlig iransk dialekt innenfor det luriske språk.

## Beskrivelse
En liten prosent av bakhtiarerne er fortsatt nomader som driver med sauehold og er på vandring mellom sommerboplassene (*sardsīr* eller *yaylāq*) og vinterboplassene (*garmsīr* eller *qishlāq*). Beregninger på deres antall varierer i stor grad. Bakhtiarerne er hovedsakelig bosatt i den iranske provinsen Chahar Mahaal og Bakhtiari, men også i deler av Khuzestan, Luristan og Isfahan, i sistnevnte hovedsakelig konsentrert i den østlige delen.

## Opprinnelse
I persisk mytologi betrakter bakhtiarerne seg selv som etterkommere av Fereydun, en legendarisk helt fra det persiske nasjonalepos, *[[Shahname]]*.

Foruten denne legendariske forklaring, er det fire konkurrerende teorier:
*Ifølge ehnologen Lorimer er deres språk iransk, og deres bosteder i fjellene forhindret utblanding med andre folk som arabere og tyrkere. Iraj Afshar, også en etnolog, tilføyer at den bakhtiariske kvinnedrak har store likhetstyrekk med zoroastrierkvinnenes drakt fra sassanidetiden, at bachtiarenes språk har liketstrekk med middelpersisk fra sassanidetiden og ikke inneholder noe arabisk eller tyrkisk.Etter hans overbevisning nedstammer bakhtiarerne fra den den persiske stamme som i det 7./6. århundre f.Kr. blandet seg med elamittene. Også andre mener at de var en persisk stamme.

*Greske etnologer hevder at bachtiarenene er av gresk avstamning om kom til Iran med Aleksander den store. Fordi persene sider at grekerne ikke vant noenting, men at de hadde «lykken» (persisk: *bacht*) med seg, fikk de navnet bachtiarer («de lykkelige»). 

*Men andre forskere mener at bachtiarer var baktrere (persisk: *Bāḫtarī*) som hadde trukket opp i Zagrosfjellene.

*Ifølge Encyclopaedia of Islam kom baachtiarene i det 10. århundre fra Syria, og var frem til 1400-tallet kjent som storlurer. De er muligens av kurdisk opphav.

## Litteratur
* Mohsen Farsani: *Lamentations chez les nomades bakhtiari d'Iran*. Paris 2003.
* Arash Khazeni: «The Bakhtiyari Tribes in the Iranian Constitutional Revolution», i *Comparative Studies of South Asia, Africa, and the Middle East* Nr. 25, 2, Duke University Press, 2005.
* Vita Sackville-West, Une aristocrate en Asie : Douze jours en Pays bakhtyar, Anatolia/Le Rocher, 2000

## Referanser


## Eksterne lenker
* Bakhtiaris
Jeanne Ellegaard

**Jeanne Ellegaard** (født 2. juli 1987) er en dansk curlingspiller bosatt i København. Hun setter andre sten på Danmarks curlinglandslag.

Ellegaard begynte med curling da hun var 10 år og debuterte i internasjonal sammenheng som reserve på Lene Nielsens lag under Junior-VM i curling i 2006, men fikk ikke spille i noen av rundene. Da hun året etter satte tredje sten for skip Madeleine Dupont på juniorlandslaget under Junior-VM i USA i 2007 endte Danmark opp med bronsemedalje. 

I sitt første internasjonale seniormesterskap, Curling-EM 2010, var det igjen Nielsen som var skip. Ellegaard satte andre sten og Danmark kom på en femteplass. Året etter ble det fjerdeplass både i EM og VM, og det ble også resultatet da Ellegaard satte andre sten under EM i 2012.

## Referanser


## Eksterne lenker
* 
*  Jeanne Ellegaard – Profil på Danmarks Idrætsforbunds OL-nettsider
Benedikte Pryneid Hansen

**Benedikte Pryneid Hansen** (født 21. august 1982) er en norsk politisk aktivist og organisasjonskvinne. Hun er tidligere leder for Attac Norge. Fra 2017 til 2023 var hun partisekretær i Rødt.

Hansen kommer fra Alta, men er bosatt i Oslo. Hun har blant annet deltatt i solidaritetsarbeid i Brasil og studier i Mosambik.

Hun har tidligere vært engasjert i Senterungdommen og Senterpartiet og i Ungdom mot EU. I Senterungdommen har hun blant annet vært internasjonal leder.

Hansen begynte som leder for Attac Norge i mars 2010. I november 2013 ble hun også valgt inn i Nei til EUs arbeidsutvalg som nestleder. Hun var en av feministene bak et opprop for en inkluderende feminisme.

## Referanser


## Eksterne lenker
* 
*
Leonid Osipov

**Leonid Mikhajlovisj Osipov** (russisk: Леонид Михайлович Осипов; født 6. februar 1943 i Moskva) var en sovjetisk vannpolospiller som deltok i de olympiske leker 1964 i Tokyo, 1968 i Mexico by og 1972 i München.
   
Osipov vant en olympisk bronsemedalje i vannpolo under Sommer-OL 1964 i Tokyo. Han var med på det sovjetiske laget som kom på tredjeplass i vannpoloturneringen bak Ungarn og Italia. Osipov spilte alle seks kampene i turneringen og scoret ett mål.

## OL-medaljer
* 1972  München -  **Gull** i vannpolo,  Sovjetunionen
* 1968  Mexico by -  Sølv i vannpolo,  Sovjetunionen
* 1964  Tokyo -  Bronse i vannpolo,  Sovjetunionen

## Referanser


## Eksterne lenker
*
Pjotr Breus

**Pjotr Pavlovitsj Breus** (russisk: Пётр Павлович Бреус; født 2. desember 1927, død 2000) var en sovjetisk vannpolospiller som deltok i de olympiske leker 1956 i Melbourne.

Breeus vant en olympisk bronsemedalje i vannpolo under Sommer-OL 1956 i Melbourne. Han var med på det sovjetiske laget som kom på tredjeplass i vannpoloturneringen bak Ungarn og Jugoslavia. Breus spilte sju kamper i turneringen og scoret to mål.

## OL-medaljer
* 1956  Melbourne -  Bronse i vannpolo,  Sovjetunionen

## Referanser


## Eksterne lenker
*
Arkitekturåret 1439

**Arkitekturåret 1439** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1439.

__TOC__

## Bygninger

## Hendelser

## Fødsler
*Francesco di Giorgio Martini, italiensk arkitekt, billedhugger og maler (død 1501)
*Antonio Maria da Milano, italiensk arkitekt (død 1511)

## Dødsfall


Fil:059 le vite, francesco sanese.jpg|Francesco di Giorgio Martini(1439-1501)
Arkitekturåret 1499

**Arkitekturåret 1499** er en oversikt over blant annet fullførte bygninger av arkitektonisk betydning, fødte og avdøde personer med tilknytning til arkitektur i 1499.

__TOC__

## Bygninger
* Byggingen av Abbaye de la Trinité, Vendôme starter.

## Hendelser

## Fødsler
*Giulio Romano, italiensk arkitekt og maler (død 1546)

## Dødsfall
*Giovanni da Padova, italiensk arkitekt (født 1428)


Fil:Titian - Portrait of Giulio Romano - WGA22947.jpg|Giulio Romano(1499-1546)



## Referanser
Nadelhorn

**Nadelhorn** (4327 moh.) er et fjell i Wallis-Alpene i Sveits. Fjellet ligger mellom Mattertal og Saastal og hører til fjellmassivet Mischabel, som er det nest høyeste fjellmassivet i Sveits (etter Monte Rosa).

I Nadelhorn møtes tre egger, Nadelgrat fra nordvest, eggen mot den høyereliggende Dom i sør og eggen mot den lavere Ulrichshorn i nordøst. Fjellet bestiges enklest via nordøsteggen.

Fjellskråningene mellom Nadelhorns egger er dekket av isbreer: Riedgletscher i nord, Hobärggletscher i vest og Hohbalmgletscher i øst.

## Fotnoter

## Eksterne lenker
* 
* Tourenberichte Nadelhorn, Hikr.org (tysk)
* Nadelhorn, Die Viertausender der Alpen (tysk)
Boris Gojkhman

**Boris Abramovitsj Gojkhman** (russisk: Борис Абрамович Гойхман; født 28. april 1919, død 28. oktober 2005) var en sovjetisk vannpolospiller som deltok i de olympiske leker 1952 i Helsingfors, 1956 i Melbourne og 1960 i Roma.

Gojkhman vant en olympisk bronsemedalje i vannpolo under Sommer-OL 1956 i Melbourne. Han var med på det sovjetiske laget som kom på tredjeplass i vannpoloturneringen bak Ungarn og Jugoslavia. Goisjman spilte sju kamper i turneringen.

## OL-medaljer
* 1960  Roma -  Sølv i vannpolo,  Sovjetunionen
* 1956  Melbourne -  Bronse i vannpolo,  Sovjetunionen

## Eksterne lenker
*
Johan Sandtrø

**Johan Edvard Sandtrø** (født 4. april 1901 i Lånke i Stjørdal, død 22. januar 1958) var en norsk jernbanearbeider, forretningsfører og politiker, sentral i Arbeiderpartiets ungdomsbevegelse på 1920- og 1930-tallet.

Sandtrø ble medlem av AP i 1918, jobbet ved jernbanen og var engasjert i partiets ungdomsforbund. Han ble innvalgt i distriktsstyret i Trøndelag, og ble oppdaget som lovende «journalistspire» på et av bevegelsens journalistkurs. 

Ved den store partisplittelsen i 1923 tilhørte han den delen av ungdommen som lojalt fulgte AP, og ble med i den nye ungdomsorganisasjonen Venstrekommunistisk Ungdomsfylking. Han begynte å arbeide i fylkingen i en jobb der han både var forretningsfører og redaktør for VKUs blad *[[Den Røde Ungdom]]*. Da landsstyret i april 1925 besluttet å ansette en egen redaktør og B. Flood Engebretsen tok over kunne Sandtrø konsentrere seg om   forretningsførerjobben.

Han hadde denne stillingen gjennom hele den turbulente samlingsprosessen der VKU i 1927 gikk sammen med Norges Socialdemokratiske Arbeiderpartis ungdomsorganisasjon og dannet Arbeidernes Ungdomsfylking. Han ble ansatt i 1925, og valgt på VKU-landsmøtet i 1927. Han ble gjenvalgt på samlingskongressen i 1927 og på AUFs første ordinære landsmøte i 1929, slik at han akslet forretningsførerjobben helt til 1931. I ettertid ble Sandtrø karakterisert som «en rydningsmann for det administrative arbeid i ungdomsbevegelsen».  

Sandtrø var siden kasserer i *[[Dagsavisen|Arbeiderbladet]]* fram til krigen kom. Han var også kasserer i OBOS.

På tampen av krigen satt Sandtrø på Grini. Han ble arrestert 7. februar 1945, ankom Grini dagen etter og satt der til freden kom. 

## Referanser
Leri Gogoladze

**Leri Gogoladze** (georgisk: ლერი გოგოლაძე, russisk: Лери Давидович Гоголадзе – *Leri Davidovitsj Gogoladze*; født 1. april 1938 i Tbilisi i nåværende Georgia) var en sovjetisk vannpolospiller som deltok i de olympiske leker 1960 i Roma.

Gogoladze vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Gogoladse spilte trekamper i turneringen.

## OL-medaljer
* 1960  Roma -  Sølv i vannpolo,  Sovjetunionen

## Referanser


## Eksterne lenker
*
Arkitekturåret 1440

**Arkitekturåret 1440** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1440.

__TOC__

## Bygninger
* Byggingen av jaintempel i Ranakpur, Rajasthan, i regjeringstiden til Rana Kumbha.
* Byggingen av Karl av Orléans' fløyen av slottet i Blois påbegynnes.
* Byggingen av Machu Picchu antas å ha startet.

## Hendelser

## Fødsler
*Pace di Maso del Bombace, italiensk arkitekt og designer (død 1500)
*Mauro Codussi, italiensk arkitekt (død 1504)

## Dødsfall
Givi Tsjikvanaja

**Givi Petrovisj Tsjikvanaja** (russisk: **Гиви Петрович Чикваная** (født 29. mai 1939 i Telavi i nåværende Georgia, død 2. august 2018) var en sovjetisk vannpolospiller som deltok i De olympiske leker i 1960 i Roma og 1968 i Mexico by.

Tsjikvanaja vant en olympisk sølvmedalje i vannpolo under Sommer-OL i 1960 i Roma. Han var med på det sovjetiske laget som kom på andreplass i vannpoloturneringen bak Italia. Tsjikvanaja spilte seks kamper og scoret sju mål i turneringen.

Åtte år senere, under Sommer-OL 1968 i Mexico by, vant han sin andre olympiske sølvmedalje i vannpolo. Sovjetunionen vant semifinalen mot Italia 8–5, men tapte i finalen til Jugoslavia 11–13. Tsjikvanaja spilte alle åtte kampene i turneringen.

## OL-medaljer
* 1960  Roma -  Sølv i vannpolo,  Sovjetunionen
* 1968  Mexico by -  Sølv i vannpolo,  Sovjetunionen

## Referanser


## Eksterne lenker
*
Hasier Arraiz

**Hasier Arraiz Barbadillo** (født 13. juni 1973 i Gasteiz) er en spansk journalist og politiker. Han er en ledende baskisk nasjonalist og leder av partiet Sortu. Sortu ble legalisert av grunnlovsdomstolen etter først å ha blitt forbudt. Han har vært medlem av spansk Baskerlands parlament en periode.

## Biografi
Arraiz begynte sin politiske karriere i den baskiske ungdomsorganisasjonen Jarrai på 1990-tallet. I 1995 var han involvert i antikrigs-bevegelsen og nektet å avtjene militærtjeneste. For dette ble han dømt til to år og fire måneder fengsel i 1997. Han ble benådet året etter.

På 2000-tallet ble Arraiz en lederfigur innen Den baskiske nasjonale frigjøringsbevegelsen og Batasuna. I 1998 og 2001 stilte han for Euskal Herritarrok i valgene til Baskerlands parlament, uten å bli valgt. I 2012 stilte han for valgalliansen EH Bildu og ble valgt inn i det baskiske parlamentet.

### Sortu
Sortu ble stiftet 9. februar 2011 og forbudt av spansk høyesterett 23. mars samme år. Som en reaksjon på forbudet gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet valgalliansen Bildu.

20. juni 2012 ble Sortu legalisert av den spanske grunnlovsdomstolen.  Domstolen la vekt på Sortus brudd med Batasunas sedvane om å nekte å fordømme ETA. Åtte måneder etter legaliseringen avholdt Sortu en formell stiftelseskongress der Arraiz ble valgt til leder og Arnaldo Otegi til generalsekretær, til tross for at sistnevnte sitter fengslet for å ha forsøkt å reorganisere Batasuna. 

## Referanser
Uroš Marović

**Uroš Marović** (født 4. juli 1946 i Beograd, død 23. januar 2014 samme sted) var en jugoslavisk vannpolospiller som deltok i de olympiske leker 1968 i Mexico by, 1972 i München og 1976 i Montréal.

Marović ble olympisk mester i vannpolo under Sommer-OL 1968 i Mexico by. Han var med på det jugoslaviske laget som vant vannpoloturneringen foran Sovjetunionen og Ungarn. Jugoslavia vant semifinalen med 8-6 over Ungarn og  finalen mot Sovjetunionen med 13-11. Marović spilte ni kamper og scoret elleve mål i OL-turneringen.

## OL-medaljer
* 1968  Mexico by -  **Gull** i vannpolo,  Jugoslavia

## Eksterne lenker
* 
* Nekgrolog over Uroš Marović (serbisk )
Meg Rosoff

**Meg Rosoff** (født 1956 i Boston) er en amerikansk-britisk barnebokforfatter, bosatt i London. Hun er best kjent for debutromanen *How I Live Now* (2004) – som hun mottok Guardian Children's Fiction Prize, Michael L. Printz Award og Branford Boase Award for, og for *Just In Case* (2006) som hun mottok Deutscher Jugendliteraturpreis og Carnegie Medal in Literature for i , og i 2016 Litteraturpriset till Astrid Lindgrens minne

## Liv
Hun er født i en jødisk familie, som den andre av fire søstre. Hun er utdannet ved Harvard og ved Saint Martin's School of Art i London. Hun bodde i London 1977–80 mens hun studerte og siden permanent fra 1989. Hun bodde i New York 1980–89. Både i New York og i London arbeidet hun i forlag og reklame fram til 2003, året før hun debuterte som forfatter. Skrivearbeidet var delvis motivert av at en søster døde av kreft. Hun er gift med maleren Paul Hamlyn.

## Bøker
Debutboka *How I Live Now* forteller om Elizabeth (15) fra Manhattan som befinner seg hos familie i England ved utbruddet av tredje verdenskrig. Det er både en kjærlighetshistorie, et krigsdrama og et drama om stefamilier.

Andreboka *Just In Case* forteller om David Case (15) som utvikler fobier og angst for skjebnen etter at han redder lillebroren fra å dø. David skifter navn til *Justin* (!) og endrer stil og vaner for å unnslippe skjebnen. Flere av hennes senere bøker er også kortlistet til priser. *Picture Me Gone* (2013) var kortlistet til National Book Award for Young People's Literature i USA.

På norsk finnes *Slik har jeg det nå* (*How I Live Now*), oversatt av Bjarte Bjørkum i 2005. En film basert på *How I live now* hadde premiere høsten 2013 med Saoirse Ronan i hovedrollen.

## Referanser


## Eksterne lenker
* 
*
Zenia Stampe

**Zenia Stampe Lyngbo** (født 1979) er en dansk politiker (RV). Hun har vært valgt til Folketinget fra Sjællands storkrets siden 2011.

Hun er datter av cand.mag. Hinrich Birger Heide Hansen og barnepsykolog Susanne Stampe Mortensen fra Roskilde. Zenia Stampe er gift med Martin Lyngbo, teaterdirektør ved Mungo Park, og bosatt i Hillerød. Hun er kandidat i statsvitenskap fra Københavns Universitet fra 2009. Hun var konsulent i Kommunernes Landsforening i 2008, konsulent for innovasjon i Københavns kommunes helse- og omsorgsforvaltning 2009–2010 samt fullmektig i Fornyelsesfondet i Ervervs- og bygningsdirektoratet 2010–2011.

Stampe engasjerte seg i Sozialdemokratische Partei der Schweiz som utvekslingselev i Sveits 1996–1997. I 1998 meldte hun seg inn i Radikal Ungdom, hvor hun var formann 2003–2006. Hun har vært medlem av Radikale Venstres hovedstyre og forretningsutvalg siden 2003, i årene 2008–2011 som nestformann. Hun var nominert til Folketinget fra kretsene Vordingborg, Køge og Aarhus i henholdsvis 2001, 2005 og 2007, men ble ikke valgt. I 2009 ble hun den første formannen i Den Republikanske Grundlovsbevægelse. Hun har vært valgt til Folketinget fra Sjællands storkrets siden 2011, etter å ha blitt nominert fra Roskilde og Næstved kretser og fått 3&nbsp;703 personlige stemmer.

## Referanser


## Eksterne lenker
* 
* 
*
Comitato di Liberazione Nazionale

**Comitato di Liberazione Nazionale** - CLN, (norsk: «Den nasjonale frigjøringskomiteen» ) var den politiske undergrunns-enheten for de italienske partisanene under den tyske okkupasjonen av Italia i de siste årene av andre verdenskrig.

Den var satt sammen av politikere fra flere av de politiske partiene, som var samlet i deres motstand mot fascismen. Blant medlemmene var Ferruccio Parri, Sandro Pertini, Luigi Longo, Ivanoe Bonomi, Edgardo Sogno,  Giovanni Gronchi, Nicolò Carandini, Adone Zoli og Enrico Mattei.

Komiteen ble startet av kommunistpartiet, sosialistpartiet, Partito d'Azione, det katolske kristeligdemokratene, det liberale partiet og det sosialliberale Partito Democratico del Lavoro som slik tok gjennom denne kontroll over motstandsbevegelsen mot den tyske okkupasjonen i samsvar med kong Viktor Emmanuel III og de allierte.

De italienske partisanene som ble kontrollert av CLN var en sammensatt allianse av tre hovedgrupper,, de kommunistiske Garibaldi-brigadene, *[[Giustizia e Libertà]]*-brigadene med tilknytning til Partito d'Azione, og de sosialistiske Matteotti-brigadene. I tillegg var det de katolske og monarkistiske grupper, samt noen få anarkistiske grupper.

Etter hvert som stadig nye områder ble befridd i det sentrale og nordlige Italia, fikk komiteen det administrative ansvaret for dette av de amerikanske styrkene, som ledet den allierte krigføringen i Italia, og da Roma ble frigjort i 1944 dannet komiteen en midlertidig regjering som satt fram til den formelle proklamasjonen av republikken Italia i 1946.

## Eksterne lenker
*  Comitato di Liberazione Nazionale - CLN 
*  COMITATO DI LIBERAZIONE NAZIONALE, Treccani, la cultura italiana
*  Il Comitato di Liberazione Nazionale, program på RAI
Carl Frederik av Slesvig-Holsten-Gottorp

**Carl Frederik** (Carl Friederich) (født 30. april 1700 i Stockholm, død 18. juni 1739 i Rolfshagen) var fra 1702 til 1713 hertug av Slesvig-Holsten-Gottorp. 

Han var sønn av Frederik IV av Slesvig-Holsten-Gottorp og Hedvig Sophia av Sverige, og levde sine første 19 år i Sverige som svensk prins. Faren døde i slaget ved Klissow i juli 1702, hvoretter Carl Frederiks mor og onkelen Christian August av Slesvig-Holsten-Gottorp overtok styret for den mindreårige Carl Frederik. Den egentlige makten lå dog hos administratorer i selve hertugdømmet. I 1713 besatte danske tropper de gottorpske delene av Hertugdømmet Slesvig, og ved freden i Frederiksborg i 1720, overtok Danmark de hertugelige delene av Slesvig. Den hertugelige residens ble deretter flyttet til Kiel slott. Ved sin onkel  Karl XIIs død i Frederikshald befant Carl Frederik seg i krigsleiren samme sted, men manglet både rådgivere og handlekraft til å utnytte situasjonen til egen fordel. 

## Ekteskap
Carl Frederik giftet seg 1. juni 1725 med Peter I av Russlands eldste datter tsarevna Anna Petrovna i Treenighetskirken i Sankt Petersburg. Med henne fikk han den senere russiske tsaren Peter III av Russland, hvis hovedformål var å frata Danmark Gottorp. Allerede i 1728 døde hertuginnen, og i 1735 stiftet Carl Frederik St.-Annen-Orden – den eneste slesvig-holstenske orden – til hennes minne. 

Carl Frederik ble gravlagt i Klosterkirken i Bordesholm, mens Anna Petrovna hviler ved sine foreldre i Peter- og Pauluskatedralen, Petersburg. 

## Referanser


## Eksterne lenker
*
Milan Muškatirović

**Milan Muškatirović** (født 9. mars 1934 i Bihać, død 27. september 1993 i Beograd) var en jugoslavisk vannpolospiller som deltok i de olympiske leker 1960 i Roma og 1964 i Tokyo.

Muškatirović vant en olympisk sølvmedalje i vannpolo under Sommer-OL 1964 i Tokyo. Han var med på det jugoslaviske laget som kom på andreplass i vannpoloturneringen bak Ungarn. Muškatirović spilte seks kamper  i OL-turneringen. 

## OL-medaljer
* 1964  Tokyo -  Sølv i vannpolo,  Jugoslavia

## Eksterne lenker
*
Zlatko Šimenc

**Zlatko Šimenc** (1938–2026) var en kroatisk vannpolospiller som konkurrerte for Jugoslavia i de olympiske leker 1960 i Roma og 1964 i Tokyo.

Šimenc vant en olympisk sølvmedalje i vannpolo under Sommer-OL 1964 i Tokyo. Han var med på laget som kom på andreplass i vannpoloturneringen, bak Ungarn. Šimenc spilte sju kamper og scoret tre mål i OL-turneringen. 

## OL-medaljer
* 1964  Tokyo –  Sølv i vannpolo,  Jugoslavia

## Referanser


## Eksterne lenker
*
Sebastián Rossi

**Sebastián Maximiliano Rossi** (født 12. februar 1992) er en argentinsk padler som konkurrerer i slalåm. Han representerte landet sitt under Sommer-OL 2012 i London, der han ble nummer 16 i C-1. 

## Referanser


## Eksterne lenker
*
Vadim Guljajev

**Vadim Vladimirovitsj Guljajev** (russisk: Вадим Владимирович Гуляев; født 5. februar 1941 i Moskva, død 12. desember 1998 i Moskva) var en sovjetisk vannpolospiller som deltok i de olympiske leker 1968 i Mexico by og 1972 i München.

Guljajev ble olympisk mester i vannpolo i Sommer-OL 1972 i München. Han var med på det sovjetiske laget som vant vannpoloturneringen foran Ungarn og USA. Guljajev spilte åtte kamper i OL-turneringen.

## OL-medaljer
* 1972  München –  **Gull** i vannpolo,  Sovjetunionen
* 1968  Mexico by –  Sølv i vannpolo,  Sovjetunionen

## Eksterne lenker
*
Aleksandr Dreval

**Aleksandr Konstantinovitsj Dreval** (russisk: Александр Константинович Древаль; født 17. juli 1944 i Moskva) var en sovjetisk vannpolospiller som deltok i de olympiske leker 1972 i München og 1976 i Montréal.

Dreval ble olympisk mester i vannpolo under Sommer-OL 1972 i München. Han var med på det sovjetiske laget som vant vannpoloturneringen foran Ungarn og USA. Dreval spilte åtte kamper og scoret elleve mål i OL-turneringen.

## OL-medaljer
* 1972  München –  **Gull** i vannpolo,  Sovjetunionen

## Eksterne lenker
*
Finsteraarhorn

**Finsteraarhorn** er med sine 4274 moh. det høyeste fjellet i Bern-Alpene i Sveits. Fjellet ligger i verdensarvområdet sveitsiske Alper Jungfrau-Aletsch. Finsteraarhorn har den tredje største primærfaktoren i Alpene (etter Mont Blanc og Großglockner).

Finsteraarhorn ligger på en egg som skjærer gjennom et høyfjellslandskap hvor dalene er fylt av isbreer. Eggen strekker seg fra nordvest mot sørøst, og langs denne eggen fremtrer toppen som et horn. Sørvest for toppen ligger Fieschergletscher, på østsiden ligger Finsteraargletscher.

Finsteraarhorn bestiges normalt fra Finsteraarhornhütte på sørvestsiden av fjellet. Derfra går man opp i Hugisattel på nordvesteggen og følger så eggen opp mot toppen.

## Fotnoter

## Eksterne lenker
* Tourenberichte Finsteraarhorn, Hikr.org (tysk)
* Finsteraarhorn, Die Viertausender der Alpen (tysk)
* Finsteraarhornhütte (tysk)
Jacob Aall jr.

**Jacob Aall jr.** (født 26. august 1809, død 13. juni 1879) var en norsk embedsmann og politiker, sønn av Eidsvollsmannen og jernverkseieren Jacob Aall og svigersønn av sjøoffiseren og statsråden Thomas Fasting. Jacob Aall ble cand.jur i 1830. Fra 1848 til 1863 var han høyesterettsassessor, og fra 1863 var han statssekretær.

I 1873 ble Jakob Aall statsråd under Frederik Stangs ministerium. Fra 6. august 1873 til sin død var han sjef for Revisjonsdepartementet, med unntak av to korte perioder i 1875, da han ledet Finansdepartementet. 

## Referanser


## Litteratur
* Haagen Krog Steffens: *Slægten Aall*, Kristiania 1908, med senere tilleggsbind
* Haagen Krog Steffens: ''Norske Slægter 1912'', Gyldendalske Boghandel, Kristiania 1911

## Eksterne lenker
* 
*  Jacob Aall jr. i Store Norske
Philip Reeve

**Philip Reeve** (født 28. februar 1966 i Brighton) er en britisk barnebokforfatter og -illustratør. Han er kjent for flere bøker: debutboka *Mortal Engines* (2001) er første bok i en kvartett om et framtidssamfunn; den fjerde av disse bøkene, *[[A Darkling Plain]]* (2006), vant Guardian Children's Fiction Prize. Hans bok om etableringen av Arthurmytene, *Here Lies Arthur* (2007), vant Carnegie Medal i .

## Liv
Han studerte ved Anglia Ruskin University og  University of Brighton. Han har arbeidet i bokhandel og illustert noen av bøkene i serien *Fæle fakta*. Siden 1994 har han arbeidet fulltid som tegner og etterhvert også forfatter. Han har levert illustrasjoner og vitsetegninger til om lag 40 bøker.

## Bøker
*[[Mortal Engines]]* og resten av *[[Predator Cities]]*-kvartetten (2001–06) er framtidsromaner, som skildrer et postapokalyptisk samfunn etter en tredje verdenskrig. Jordoverflaten er øde og ødelagt; de gjenværende uavhengige bysamfunnene befinner seg på store beltekjøretøy som ligger i krig med hverandre. Hovedpersonene er ungdommene Tom Natsworthy og Hester Shaw. *Fever Crumb*-trilogien (2009–11) er en prequel til Predator Cities-serien, og foregår i det samme universet noen hundre år tidligere.

*Larklight*-trilogien (2006–08) er steampunkfortellinger, lagt til Victoriatiden i et alternativt univers hvor noen stater har utforsket verdensrommet i snart hundre år. Her er universet fylt med en gassaktig substans kalt eter som det er mulig å puste i for kortere perioder av gangen.

I *Here Lies Arthur* (2007) går forfatteren tilbake til den angelsaksiske bosetningen i Britannia på 400–500-tallet, og skildrer hvordan druiden Merlin og ungjenta Gwyna samarbeider om å etablere og konstruere mytene om kong Arthur som et virkemiddel i forsvaret mot sakserne.

I september 2015 vil boken *Railhead* utgis, som handler om et fremtidssamfunn spredt utover flere planeter og er forbundet med tog som reiser fra den ene verden til den andre via portaler gjennom rommet. Hovedpersonen er en tyv leid inn for å stjele et objekt han ikke innser betydningen av.

Bøkene hans er ikke oversatt til norsk. Planer om å filmatisere *Larklight* forelå allerede i 2008, men er pr 2014 ikke blitt ytterligere konkretisert.

## Referanser

## Eksterne lenker
* 
* 
*
Aleksandr Kabanov

**Aleksandr Sergejevitsj Kabanov** (russisk: Александр Сергеевич Кабанов; født 11. juni 1948 i Moskva, død 30. juni 2020) var en sovjetisk vannpolospiller som deltok i de olympiske leker i 1972 i München, 1976 i Montréal og 1980 i Moskva.

Kabanov ble olympisk mester i vannpolo under Sommer-OL 1972 i München. Han var med på det sovjetiske laget som vant vannpoloturneringen foran Ungarn og USA. Kabanov spilte åtte kamper og scoret ett mål i OL-turneringen.

## OL-medaljer
* 1972  München -  **Gull** i vannpolo,  Sovjetunionen
* 1980  Moskva -  **Gull** i vannpolo,  Sovjetunionen

## Referanser


## Eksterne lenker
*
Aleksej Barkalov

**Aleksej Stefanovitsj Barkalov** (russisk: Алексей Степанович Баркалов; 1946–2004) var en sovjetisk vannpolospiller som deltok i de olympiske leker 1968 i Mexico by, 1972 i München, 1976 i Montréal og 1980 i Moskva.

Barkalov ble olympisk mester i vannpolo under Sommer-OL 1972 i München. Han var med på det sovjetiske laget som vant vannpoloturneringen foran Ungarn og USA. Barkalov spilte åtte kamper og scoret ti mål i OL-turneringen. Han har også gull fra OL 1980 i Moskva, mens han har sølv fra OL 1968 i Mexico by.

## OL-medaljer
* 1972  München –  **Gull** i vannpolo,  Sovjetunionen
* 1980  Moskva –  **Gull** i vannpolo,  Sovjetunionen
* 1968  Mexico by –  Sølv i vannpolo,  Sovjetunionen

## Eksterne lenker
*
Dmitrij Larionov

**Dmitrij Larionov** (russisk: Дмитрий Геннадьевич Ларионов; født 22. desember 1985) er en russisk padler som konkurrerer i slalåm. Han representerte landet sitt under Sommer-OL 2012 i London, der han ble nummer 14 i C-2. Han tok bronse i samme øvelse under Sommer-OL 2008.

## Referanser


## Eksterne lenker
*
Pietro Camporesi

**Pietro Camporesi** (født 25. oktober 1987) er en italiensk padler som konkurrerer i slalåm. Han representerte landet sitt under Sommer-OL 2012 i London, der han ble nummer 13 i C-2. 

## Referanser


## Eksterne lenker
*
Oleg Bovin

**Oleg Georgijevitsj Bovin** (russisk: Олег Георгиевич Бовин; født 20. juni 1946 i Moskva) var en sovjetisk vannpolospiller som deltok i de olympiske leker 1968 i Mexico by.

Bovin vant en olympisk sølvmedalje i vannpolo under Sommer-OL 1968 i Mexico by. Han var med på det sovjetiske laget som kom på andreplass vannpoloturneringen bak Jugoslavia. Bovin spilte åtte kamper i OL-turneringen.

## OL-medaljer
* 1968  Mexico by -  Sølv i vannpolo,  Sovjetunionen

## Eksterne lenker
*
Ludvig August Haslund

**Ludvig August Haslund** (født 4. desember 1842 i Kristiania, død 23. januar 1902 i Kristiania) var en norsk maler. Haslund var først og fremst landskapsmaler og arbeidet også som tegnelærer ved Kristiania Borgerskole og ved Kristiania Katedralskole, som Borgerskolen var en forberedelse til.

## Referanser
Arkeologiåret 1624

**Arkeologiåret 1624** er en oversikt over blant annet utgravninger, fødte og avdøde personer med tilknytning til arkeologi i 1624.

## Dødsfall
* 21. desember – Francisco Desquivel, spansk erkebiskop og arkeolog (født 1550)
* Vincenzo Mirabella, italiensk historiker, arkeolog og arkitekt (født 1570)
* Edward Palmer, engelsk antikvar (født ca. 1555)  


Fil:Vincenzo Mirabella.jpg|Vincenzo Mirabella(1570–1624)


## Referanser
Iñigo Urkullu

**Iñigo Urkullu Renteria** (født 18. september 1961 i Alonsotegi, Spania) er en spansk lærer og politiker (Det baskiske nasjonalistparti (EAJ-PNV)). Han er baskisk nasjonalist og nåværende lehendakari, president i den autonome regionen Baskerland.

## Biografi
Urkullu er født i Alonsotegi i Bizkaia og bor nå i Durango. Han er utdannet baskisklærer ved Universitetet i Deusto. 

Urkullu representerte EAJ-PNV i det baskiske parlamentet fra 1984 til 1987 og fra 1994 til 2005. Han var leder av partiet 2008–2012.

## Se også
* Det baskiske nasjonalistparti
* Lehendakari

## Referanser


## Eksterne lenker
*
Christian August av Slesvig-Holsten-Gottorp

**Christian August av Slesvig-Holsten-Gottorp** (født 11. januar 1673, død 24. april 1726) var en protestantisk fyrstebiskop av Lübeck bispedømme.

Christian August var yngste sønn av fyrstebiskop og hertug Christian Albrecht og den dansk-norske prinsesse Frederikke Amalie. Fra 1702 var han formynder for brorsønnen Carl Frederik av Slesvig-Holsten-Gottorp, til denne ble erklært myndig i 1716 i Slesvig, og 1719 i Holsten. I 1705 ble han fyrstebiskop over Lübeck-Eutin.

## Hemmelig forbindelse med Sverige
Christian August lovet vennskap og nøytralitet under Danmark-Norges krig mot Sverige, men sto allikevel i hemmelig forbindelse med svenskene. Han slapp offiseren Magnus Stenbock inn i Tønning i 1713, hvilket ga Frederik IV anledning til å inndra den hertugelige delen av Slesvig.

I sitt ekteskap med Albertine Friederike av Baden-Durlach (1682-1755) ble han blant andre far til kong Adolf Fredrik av Sverige og fyrstbiskop Carl August.

## Barn
# Hedwig Sophie (1705–1764), abbedisse i Herford
# Carl August (1706–1727), fyrstbiskop av Lübeck
# Frederikke Amalie (1708–1731), kanonisse i Quedlinburg
# Anne (1709–1758), gift med Wilhelm av Sachsen-Gotha-Altenburg (1701–1771)
# Adolf Frederik, konge av Sverige
# Frederik August (1711–1785), hertug av Oldenburg
# Johanna Elisabeth (1712–1760), gift med Christian August av Anhalt-Zerbst (1690–1747)
# Frederikke Sophie (– 1713)
# Wilhelm Christian (1716–1719)
# Frederik Conrad (–1718)
# Georg Ludwig (1719–1763), gift med Sophie Charlotte av Slesvig-Holsten-Sønderborg-Beck (1722–1763)

## Referanser
Gábor Csapó

**Gábor Csapó** (født 20. september 1950 i Budapest, død 27. november 2022) var en ungarsk vannpolospiller som deltok i de olympiske leker 1976 i Montréal og 1980 i Moskva.

Csapó ble olympisk mester i vannpolo under Sommer-OL 1976 i Montréal. Han var med på det ungarske laget som vant vannpoloturneringen foran Italia og Nederland. Det ungarske laget vant fire kamper og spilte en uavgjort i finalerunden som besto av seks lag. Ungarn fikk ni poeng og sølvvinnerne Italia fikk seks poeng. Csapó spilte åtte kamper og scoret fire mål i turneringen.

## OL-medaljer
* 1976  Montréal -  **Gull**  i vannpolo,  Ungarn
* 1980  Moskva -  Bronse i vannpolo,  Ungarn

## Referanser


## Eksterne lenker
* 
*
Severin Ødegaard

**Ole Severin Ødegaard** (født 28. juli 1875 i Bjørnør, Roan i Sør-Trøndelag, død 16. desember 1956) var en norsk intendatursersjant, senere lærer. Han var første formannen i Norges Socialdemokratiske Arbeiderpartis ungdomsorganisasjon, fra den ble etablert i 1922 og fram til 1924.

Han fikk vervet da NSAs Norges Socialdemokratiske Ungdomsforbund ble stiftet 8. januar 1922. 30 representanter fra 12 lag møttes i Folkets Hus i Oslo og bestemte seg for å velge lærer Ødegård til leder. Han ble gjenvalgt da ungdomsforbundet hadde sitt første ordinære landsmøte i april 1923.

Ødegaard arbeidet ved Treiders handelsskole i Oslo og ved Oslo Kommunale handelsskole fra 1920 til 1947.

## Referanser
Håndball-EM 2014 for menn

**Håndball-EM 2014 for menn** var det ellevte europamesterskapet i håndball for menn, og ble arrangert i Danmark fra 12.–26. januar, i byene Aalborg, Aarhus, Brøndby og Herning. Frankrike vant sitt tredje europamesterskap, etter å ha slått Danmark 41&ndash;32 i finalen.

## Arenaer

## Innledende runde
### Gruppe A
Kampene ble spilt i Herning.

### Gruppe B
Kampene ble spilt i Aalborg.

### Gruppe C
Kampene ble spilt i Aarhus.

### Gruppe D
Kampene ble spilt i Brøndby.

## Mellomspill
### Gruppe 1
Kampene i gruppe 1 spilles i Herning. I denne gruppe møtes topp 3 fra de innledende gruppe A og gruppe B.

----

----

----

----

----

----

----

----

### Gruppe 2
Kampene i gruppe 2 spilles i Aarhus. I denne gruppen møtes topp 3 fra de innledende gruppe C og gruppe D.

----

----

----

----

----

----

----

----

## Sluttspill

### Semifinaler

----

### Spill om 5.-plass

### Bronsefinale

### Finale

## Plassering og statistikk

### Sluttplassering

7.- til 16.-plass ble avgjort av resultatene i de innledende rundene og mellomspillet.

### All-starlag
All-starlaget ble annonsert 26. januar 2014:
***Målvakt:** 
***Venstre kantspiller:** 
***Venstre bakspiller:** 
***Midtre bakspiller:** 
***Strekspiller:** 
***Høyre bakspiller:** 
***Høyre kantspiller:** 

### Andre tildelinger
***Mest verdifulle spiller:** 
***Beste defensive spiller:** 

### Toppscorere

Kilde: EHF.com 

## Referanser


## Eksterne lenker
*
Hammarbyslussen

**Hammarbyslussen** (også skrevet *Hammarby sluss*) er en sluse mellom Årstaviken i Mälaren og Hammarby sjö, som er en del av Østersjøen. Hammarbyslussen ble bygd som en del av Hammarbyleden på midten av 1920-tallet og ble innviet i 1930. Hammarbyleden ble vedtatt i 1914 og ble et stort infrastrukturprosjekt i Sør-Stockholm. I prosjektet inngikk foruten Hammarby sluss tre klaffebruer: Danviksbron (innviet 1922), Skansbron (innviet 1925) og Liljeholmsbron (innviet 1928), i tillegg til høybrua Årstabron over Årsta holmar (innviet 1929), samt Danvikskanalen (innviet 1930).

Slusekammeret mål er: Lengde 115,00 meter, bredde 17,40 meter og dybde over slusetersklene er 6,29 meter, og seilingshøyden under Skansbron er 10,4 meter når den er stengt.

Hammarbyslussen krysses av tre bruer - Skansbron, Skanstullsbron og Johanneshovsbron.

## Referanser


## Eksterne lenker
*
Arkitekturåret 1450

**Arkitekturåret 1450** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1450.

__TOC__

## Bygninger

## Hendelser

## Fødsler
*Bartolomeo Bon il Giovane, italiensk arkitekt (død 1510)
*Bartolomeo Bonascia, italiensk maler og arkitekt (død 1527)
*Giovanni Buora, italiensk arkitekt og billedhugger (død 1513)
*født ca. 1450 – Silvestro dell'Aquila, italiensk arkitekt og billedhugger (død 1504)

## Dødsfall
*Filippino degli Organi, italiensk arkitekt (ukjent fødselsår)
Phasma

***Phasma*** eller ***Gjenferdet*** er et teaterstykke av den greske forfatteren Menandros (ca. 342 – 291 f.Kr.). Teksten er kun bevart i fragmenter (56 linjer eksisterer fra første akt, foruten ytterligere 65 linjer lengre ut) og et latinsk referat ved Aelius Donatus. Til tross for at store deler av teksten mangler, er stykkets antatte handling i store trekk som følgende:

:Hovedpersonens stemor har en uekte datter som hun har installert i nabohuset uten at noen andre vet om det. Hun graver et hull i muren mellom de to husene, og får bygget et alter i hans hus. Alteret pynter hun med blomster, og nå og da 'maner' hun fram den vakre piken, som han tror er et gjenferd. Etter hvert blir han så forelsket i henne at han må få henne. Stykket ender med at det blir holdt bryllup.

## Referanser


## Litteratur
* Menandros ( 2000): ''Samia. Sikyonioi. Synaristosai. Phasma. Unidentified Fragments'', red. og overs. av W. G. Arnott, Menander bind III, Loeb Classical Library 460
* Arnott, W. Geoffrey (1998): «Notes on Menander's Phasma» i: *Zeitschrift für Papyrologie und Epigraphik*, bd. 123, s. 35-48
* Turner, Eric G. : ''The Phasma of Menander'' (PDF), Grbs.library.duke.edu
* Ogden, Daniel (2002): ''Magic, Witchcraft, and Ghosts in the Greek and Roman Worlds'', Oxford University Press; 1. utg., s. 158
Martin Lidegaard

**Martin Lidegaard** (født 1966) er en dansk politiker, som siden 2022 har vært partileder i Radikale Venstre. Han er medlem av Folketinget og forhenværende utenriksminister og klima-, energi- og bygningsminister.

Han er sønn av forfatter Mads Lidegaard og journalist og forfatter Else Lidegaard og bror til sjefredaktør Bo Lidegaard og professor i gynekologi Øjvind Lidegaard. Han vokste opp i Humlebæk på Sjælland. Han studerte kommunikasjon ved Roskilde Universitetscenter, der han også var redaktør i universitetsavisen *RUC-nyt*.

Lidegaard var konsulent for Arbejderbevægelsens Internationale Forum 1992–1993, informasjonsmedarbeider og -sjef i Kommunernes Gensidige Forsikringsselskab 1993–1996 og informasjonssjef og visegeneralsekretær i bistandsorganisasjonen Mellemfolkeligt Samvirke 1996–2001.

Han ble valgt til Folketinget fra Københavns vestre storkrets i 2001. På grunn av en misforståelse hadde ikke Radikale Venstre benyttet sideordnet nominasjon, noe som førte til at førstekandidat Lidegaard, som gikk 517 personlige stemmer, vant mandatet foran Charlotte Fischer, som fikk 955 stemmer. I 2005 ble Lidegaard valgt fra Roskilde amtskrets, men i 2007 tapte han mandatet til Simon Emil Ammitzbøll.

Lidegaard var medstifter og arbeidende styreformann i den klimapolitiske tankesmien Concito fra 2008 til 2011, samtidig som han arbeidet i et kommunikasjonsbyrå.

Lidegaard var klima-, energi- og bygningsminister i Helle Thorning-Schmidts første regjering fra 2011 til 2014 og utenriksminister i Thorning-Schmidts andre regjering fra 2014 til 2015. Han har siden vært valgt inn i Folketinget fra Nordsjællands storkrets.

## Referanser


## Eksterne lenker
* 
* 
*
István Görgényi

**István Görgényi** (født 2. november 1946 i Budapest), ungarsk vannpolospiller som deltok i de olympiske leker 1972 i München.
  
Görgényi vant en olympisk sølvmedalje i vannpolo under Sommer-OL 1972 i München. Han var med på det ungarske laget som kom på andreplass i vannpoloturneringen bak Sovjetunionen. Det ungarske laget fikk åtte poeng i finalerunden, like mange som Sovjetunionen, som vant turneringen på bedre målforskjell. Kampen mellom Ungarn og Sovjetunionen endte uavgjort 3-3. Görgényi spilte åtte kamper og scoret ett mål i OL-turneringen.
## OL-medaljer
* 1972  München –  Sølv i vannpolo,  Ungarn

## Eksterne lenker
*
János Steinmetz

**János Steinmetz** (født 9. februar 1947 i Budapest, død 9. februar 2007) var en ungarsk vannpolospiller som deltok i de olympiske leker 1968 i Mexico by.

Steinmetz vant en olympisk bronsemedalje i vannpolo under Sommer-OL 1968 i Tokyo. Han var med på det ungarske laget som kom på tredjeplass i vannpoloturneringen bak Jugoslavia og Sovjetunionen. Det ungarske laget vant bronsefinalen med 9-4 over Italia. Steinmetz spilte alle åtte kampene i OL-turneringen.
## OL-medaljer
* 1968  Mexico by -  Bronse  i vannpolo,  Ungarn

## Referanser


## Eksterne lenker
*
István Szívós jr.

**István Szivós** (født 24. april 1948 i Budapest, død 10. november 2019) var en ungarsk vannpolospiller som deltok i de olympiske leker i 1968 i Mexico by, 1972 i München, 1976 i Montréal og 1980 i Moskva.
 
Szivós ble olympisk mester i vannpolo under Sommer-OL 1976 i Montréal. Han var med på det ungarske laget som vant vannpoloturneringen foran Italia og Nederland. Det ungarske laget vant fire kamper og spilte én uavgjort i finalerunden, som besto av seks lag. Ungarn fikk ni poeng og sølvvinnerne Italia fikk seks poeng. Szivós spilte åtte kamper og scoret fire mål i OL-turneringen.

Han var sønn av István Szivós som ble olympisk mester to ganger, i OL i 1952 og OL i 1956.

## OL-medaljer
* 1976  Montréal -  **Gull**  i vannpolo,  Ungarn
* 1972  München -  Sølv i vannpolo,  Ungarn
* 1968  Mexico by -  Bronse i vannpolo,  Ungarn
* 1980  Moskva -  Bronse i vannpolo,  Ungarn

## Referanser


## Eksterne lenker
*
Ruste

**Ruste** er et bygdelag i Nord-Fron kommune i Innlandet.   går gjennom hele Ruste.

Ruste har eget bygdahus og idrettslag. Ruste skule ble nedlagt i 2007.

## Referanser
James Slatton

**James Walter «Jim» Slatton** (født 30. juli 1947 i Los Angeles), amerikansk vannpolospiller som deltok i de olympiske leker 1972 i München.

Slatton vant en olympisk bronsemedalje i vannpolo under Sommer-OL 1972 i München. Han var med på det amerikanske laget som kom på tredjeplass i vannpoloturneringen bak Sovjetunionen og Ungarn under Sommer-OL 1972. Slatton spilte åtte kamper i OL-turneringen.

## OL-medaljer
* 1972  München -  Bronse  i vannpolo,  USA

## Eksterne lenker
*
Pedro Martins

**Pedro Martins** er navnet til flere personer:

* Pedro Martins (friidrettsutøver) (født 1968), portugisisk kappgjenger
* Pedro Martins (badmintonspiller) (født 1990), portugisisk badmintonspiller
* Pedro Martins (fotballspiller) (født 1970), portugisisk tidligere fotballspiller, senere trener 
* Pedro Henrique Martins (født 1985), brasiliansk fotballspiller
Petr Koukal

**Petr Koukal** er navnet til flere personer:

*Petr Koukal (ishockeyspiller) (født 1982), tsjekkisk ishockeyspiller 
*Petr Koukal (badmintonspiller) (født 1985), tsjekkisk badmintonspiller
Danvikskanalen

**Danvikskanalen** er en kanal mellom Hammarby sjö og Saltsjön i bydelen Södermalm i Stockholm. Danvikskanalen er en del av Hammarbyleden, som ble vedtatt bygget i 1914. Anleggsarbeidene for kanalen begynte i 1917 og ble fullført i 1929.

Kanalen ble sprengt rett gjennom Danvikens berg og østre delen av Fåfängan. Kanalen er 700 meter lang og 35-100 meter bred. Kanalen krysses av Danviksbron.

Før Hammarbyleden ble bygget lå Hammarby sjö 4,7 meter høyere enn Saltsjön, og Hammarby sjö hadde sitt utløp i en liten bekk ved Danvikstull. Kanalens sider er delvis svært bratte. Den østre siden mot Danviksklippan er 32 meter høy, mens den vestre mot Fåfängan er 15 meter høy. Der kanalen nå går lå en gang Danvikens hospitals store område. Nå gjenstår bare hovedbygningen og hospitalparken.

## Kilder
* Hammarbyleden, beskrivning av den 25 november 1929
* 

## Eksterne lenker
*
James Gathers

**James F. «Jimmy» Gathers** (1930–2002) var en amerikansk friidrettsutøver som deltok i de olympiske leker 1952 i Helsingfors. 

Gathers vant en olympisk bronsemedalje i friidrett under Sommer-OL 1952 i Helsingfors. Han kom på tredjeplass på 200 meter bak sine landsmenn Andy Stanfield og Thane Baker. 

## OL-medaljer
* 1952  Helsingfors -  Bronse i friidrett, 200 meter  USA

## Eksterne lenker
*
Roldano Simeoni

**Roldano Simeoni** (født 21. desember 1948 i Roma), italiensk vannpolospiller som deltok i de olympiske leker 1972 i München, 1976 i Montréal og 1980 i Moskva.

Simeoni vant en olympisk sølvmedalje i vannpolo i Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte én i finalerunden som besto av seks lag. Italia fikk seks poeng, samme som Nederland som kom på tredjeplass. Simeoni spilte åtte kamper og scoret tre mål i OL-turneringen.

## OL-medaljer
* 1976  Montréal -  Sølv i vannpolo,  Italia

## Eksterne lenker
*
Arkitekturåret 1445

**Arkitekturåret 1445** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1445.

__TOC__

## Bygninger
* Palazzo Medici i Firenze påbegynnes av Michelozzo.
* 1442→1446 : bygging av Pazzikapellet i Firenze av arkitekten Filippo Brunelleschi.
* 1443→1453 : bygging av Palais Jacques-Cœur i Bourges.
* 1443→1452 : bygging av Hospices de Beaune

## Hendelser

## Fødsler
*født ca. 1443 – Giuliano da Sangallo, italiensk arkitekt, ingeniør og billedhugger (død 1516)
*født ca. 1445 – Gian Giacomo Dolcebuono, sveitsisk billedhugger og arkitekt (død 1510)

## Dødsfall


Fil:Piero_di_Cosimo_047.jpg|Giuliano da Sangallo(ca. 1443-1516)


## Referanser
Årstabroarna

**Årstabroarna** er to parallelle jernbanebruer over Årstaviken i Stockholm. De to bruene har til sammen fire jernbanespor. Den østre, eldre brua (innviet 1929) er nå reservert for sørgående og den vestre, nyere brua (innviet 2005) for nordgående trafikk. Dette følger det svenske prinsippet med venstretrafikk på jernbane. Sporene nærmest midten er hovedsakelig beregnet for Stockholms pendeltåg, mens de ytre sporene benyttes til øvrig trafikk. På den vestre brua finnes også en gang- og sykkelvei. Bruene passerer over Årsta holmar.

Når Citybanan skal settes i drift i 2017 er det meningen at hver togtype skal ledes over hver sin bru. Den vestre Årstabron blir da trafikkert bare av pendeltog og den østre Årstabron bare av fjern-, regional- og godstog.

Siden 1986 er den eldre, østre Årstabron vernet som historisk bygning.

## Referanser
Arkitekturåret 1442

**Arkitekturåret 1442** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1442.

__TOC__

## Bygninger
* Porta della Carta, bygget av Giovanni og hans sønn Bartolomeo Bon, fullfører Dogepalasset i Venezia.
* 1442→1446 : bygging av Pazzikapellet i Firenze av arkitekten Filippo Brunelleschi.

## Hendelser

## Fødsler
*20. august - Ventura Vitoni, italiensk arkitekt (død 1522)
*Benedetto da Maiano, italiensk arkitekt og billedhugger (død 1497)
*født ca. 1443 – Giuliano da Sangallo, italiensk arkitekt, ingeniør og billedhugger (død 1516)

## Dødsfall


Fil:074 le vite, benedetto da maiano.jpg|Benedetto da Maiano(1442-1522)
Fil:Piero_di_Cosimo_047.jpg|Giuliano da Sangallo(ca. 1443-1516)


## Referanser
Eoin Rheinisch

**Eoin Rheinisch** (født 21. februar 1980) er en irsk padler som konkurrerer i slalåm. Han representerte landet sitt under Sommer-OL 2012 i London, der han ble nummer 14 i K-1. 

## Referanser

## Eksterne lenker
Helmut Oblinger

**Helmut Oblinger** (født 14. mars 1973) er en østerriksk padler som konkurrerer i slalåm. Han representerte landet sitt i Sommer-OL 2012 i London, der han ble nummer 8 i K-1.

## Referanser


## Eksterne lenker
* 
*
Sandefjord kapell og kirkegård

**Sandefjord kirkegård** ble innviet 3. oktober 1883, og kapellet ble innviet i november 1884. Kirkegården er siden utvidet og dekker området mellom Langes gate og Møllers gate og mellom Skiringssalveien/Castbergs gate og Landstads gate. Likevel ble kirkegården snart for liten, og rundt 1930 åpnet Ekeberg gravlund. I dag er Sandefjords hovedgravplass ved Orelund kapell.

Kapellet var per 2004 stengt og ikke i bruk ved begravelser.

## Referanser


## Litteratur
* 

## Eksterne lenker
* [Kart over Sandefjord kirkegård](https://darkiv.no/Allslekt/Feltkart/(Sandefjord)-Sandefjord.jpg) (Allslekt)
Nybo kapell

**Nybo kapell** er det tidligere gravkapellet på det som nå er Sandefjords hovedgravlund. Gravlunden ble først tatt i bruk som avlastning for kirkegården ved Sandar kirke, som ikke er så langt unna, men den betjener nå hele kommunen. Nybo kapell ble i 2000 avlastet av Orelund kapell.

## Litteratur
* 

## Eksterne lenker
* Sandefjord kommune om gravstell og kirkegårder
* [Kart over Orelund gravlund](https://darkiv.no/Allslekt/Feltkart/(Sandefjord)-Orelund.jpg) (Allslekt)